22 Ιανουαρίου 2025

**Ευρωπαϊκός Διαγωνισμός Στατιστικής, Εθνική Φάση**

**Αποτελέσματα Πρώτης Εργασίας**

Στις 16 και 17 Ιανουαρίου 2025 πραγματοποιήθηκε η Πρώτη Εργασία της Εθνικής Φάσης του Ευρωπαϊκού Διαγωνισμού Στατιστικής, για τα Γυμνάσια και τα Λύκεια αντίστοιχα, στον χώρο του Πανεπιστημίου Κύπρου. Έλαβαν μέρος εκατόν εξήντα τέσσερις (164) ομάδες από όλη την Κύπρο, αποτελούμενες από τετρακόσιους εξήντα δύο (462) μαθητές/μαθήτριες γυμνασίου και λυκείου.

Οι συνδιοργανωτές του διαγωνισμού (Στατιστική Υπηρεσία, Υπουργείο Παιδείας, Αθλητισμού και Νεολαίας, Πανεπιστήμιο Κύπρου και Κυπριακή Στατιστική Εταιρεία) επιθυμούν να εκφράσουν τις ευχαριστίες τους προς όλες τις ομάδες για τη συμμετοχή τους, καθώς και για την προσπάθεια που έχουν καταβάλει.

Η Πρώτη Εργασία περιελάμβανε τρία τεστ ως ακολούθως:

α. Τεστ βασικών γνώσεων στατιστικής

β. Τεστ χρήσης επίσημων πηγών στατιστικών δεδομένων

γ. Τεστ ερμηνείας στατιστικών εκθέσεων

Οι έντεκα (11) πρώτες ομάδες (λόγω ισοβαθμίας στη δέκατη θέση) με την υψηλότερη βαθμολογία στην κατηγορία του γυμνασίου και οι δέκα (10) πρώτες ομάδες στην κατηγορία του λυκείου, προκρίνονται στη Δεύτερη Εργασία, η οποία αφορά στην ετοιμασία παρουσίασης στατιστικής ανάλυσης δεδομένων.

Για τις ομάδες του Γυμνασίου ο μέσος όρος της βαθμολογίας για τα τρία (3) τεστ συνολικά είναι 35,1% και η διάμεσος τιμή 36,0%, ενώ η υψηλότερη βαθμολογία είναι 75,0%. Αντίστοιχα στα Λύκεια, ο μέσος όρος της βαθμολογίας είναι 24,1%, η διάμεσος τιμή 23,0% και η υψηλότερη βαθμολογία είναι 59,0%.

Οι ομάδες που θα διαγωνιστούν στη Δεύτερη Εργασία παρατίθενται πιο κάτω, κατά αλφαβητική σειρά.

|  |  |
| --- | --- |
| **ΓΥΜΝΑΣΙΑΚΟΣ ΚΥΚΛΟΣ** | |
| **Ομάδα** | **Σχολείο** |
| **ANONYMOUS** | Γυμνάσιο Αγίου Ιωάννη Χρυσοστόμου |
| **CRAZYLAND** | Λανίτειο Γυμνάσιο |
| **EUROPE\_GR** | Γυμνάσιο Αγίου Στυλιανού |
| **LANIMINDS** | Λανίτειο Γυμνάσιο |
| **MATHSTAR1** | Γυμνάσιο Αρχαγγέλου |
| **SAMPLES** | Med High English Private School |
| **STATHEROES** | Αθηναΐδειο Γυμνάσιο Καθολικής |
| **STATROCKS** | The G C School of Careers |
| **STATVARS** | Med High English Private School |
| **ΑΡΑΔΙΠΠΟΣ2** | Γυμνάσιο Αραδίππου |
| **ΕΡΕΥΝΗΤΕΣ** | Γυμνάσιο Παραλιμνίου |

|  |  |
| --- | --- |
| **ΛΥΚΕΙΑΚΟΣ ΚΥΚΛΟΣ** | |
| **Ομάδα** | **Σχολείο** |
| **DASTATS1** | Λύκειο Αρχιεπισκόπου Μακαρίου Γ Δασούπολης |
| **DASTATS3** | Λύκειο Αρχιεπισκόπου Μακαρίου Γ Δασούπολης |
| **KYKKOSA2** | Λύκειο Κύκκου Α |
| **LAGGERS2** | Λύκειο Αγίου Γεωργίου Λακατάμειας |
| **MEANTEAM2** | Λανίτειο Λύκειο |
| **OUTLIARS** | Med High English Private School |
| **SUPERLIO** | Λύκειο Λινόπετρας |
| **XENION4** | Xenion High School |
| **ΓΑΛΑΖΟΥΙ** | Λύκειο Αγίας Φυλάξεως |
| **Λ.ΛΑΤΣΙΩΝ1** | Λύκειο Λατσιών |

